**ITALIJANŠČINA kot drugi jezik**

**v 6. RAZREDU**

1. **POTEK OCENJEVANJA**

Ocenjevanje poteka na pisni in ustni način. Pisni del traja 45 minut, ustni pa največ 30 minut.

**2. UČNE VSEBINE in CILJI po tematskih sklopih**

|  |  |
| --- | --- |
| 1. **POČITNICE**   Cilji:   * Opisati počitnice * Napisati razglednico | 1. **MOBILNI TELEFONI**   Cilji:   * Opisati kaj lahko počnemo z mobilnim telefonom * Spregati glagole v sedanjiku * Izvesti dialog s prijateljem, v katerem ga povabi nekam |
| 1. **PROSTI ČAS**   Cilji:   * Opisati svoj teden * Opisati svoj prosti čas | 1. **EKOLOGIJA**   Cilji:   * Opisati trajnostne navade * Opisati ločevanje odpadkov |
| 1. **POKLICI**   Cilji:   * Poimenovati poklice * Opisati poklice *(kaj in kje delajo)* | 1. **KUHANJE**   Cilji:   * Poznati recept (piza margerita) * Našteti dnevne obroke in povedati kdaj in kaj je |
| 1. **ITALIJA**   Cilji:   * Našteti glavna italijanska mesta in našteti njihove znamenitosti * Poznati besedišče vezano na državo * Opisati pokrajino Italije (naravne znamenitosti) | 1. **GLASBA**   Cilji:   * Poimenovati glasbila in glasbene zvrsti * Opisati kdaj posluša glasbo |

1. **KRITERIJI OCENJEVANJA**

|  |  |
| --- | --- |
| **Odločno (5)** | **za doseženih 90% točk** |
|  | Učenec samostojno in ustrezno prepozna ter uporablja obravnavane izraze ter uporablja pogosto rabljeno/znano besedišče in fraze. Učenec se aktivno, samostojno in smiselno vključuje v komunikacijo po ustaljenih vzorcih, obvlada temeljna načela vljudnega pogovarjanja in aktivno sodeluje v igri vlog ter uresničuje svoje interese tudi v manj znanih situacijah. Učenec samostojno, doživeto, tekoče in sproščeno deklamira besedilo. Tvori preprosto besedilo o obravnavani temi in obnovi preprosto zgodbo. Besedilo je povezano in vključuje vse zahtevane podatke. Pripoveduje sproščeno in uporablja primerno in bogato besedišče. Pove, kaj mu je bilo v zgodbi všeč in zakaj. Sporočilo je jasno. |
| **Prav dobro (4)** | **za doseženih 80 % točk** |
|  | Učenec ustrezno prepozna ter z občasno podporo učitelja uporablja obravnavane izraze. V večini uporablja pogosto rabljeno/znano besedišče in fraze. Z občasno podporo učitelja se vključuje v komunikacijo po ustaljenih vzorcih, pozna temeljna načela vljudnega pogovarjanja in ob spodbudi sodeluje v igri vlog ter uresničuje svoje interese. Z občasno podporo učitelja deklamira besedilo. Zna tvoriti povedi o obravnavani temi in obnoviti preprosto zgodbo. V besedilo vključi bistvene podatke. Pove, kaj mu je bilo v zgodbi všeč. Besedišče je ustrezno in sporočilo razumljivo. Povedi so povezane v kratko in preprosto besedilo. Pri tvorjenju povedi dela manjše napake. |
| **Dobro (3)** | **za doseženih 65% točk** |
|  | Učenec z veliko učiteljeve pomoči prepozna ter uporablja obravnavane izraze. V večini uporablja pogosto rabljeno/znano besedišče in fraze ob slikovni oz. besedni podpori. Z veliko podporo učitelja se vključuje v komunikacijo po ustaljenih vzorcih, večinoma prepozna temeljna načela vljudnega pogovarjanja, z nekaj napakami uresničuje svoje interese. Z veliko pomoči učitelja deklamira besedilo. Tvori besedne zveze in kratke stavke o obravnavani temi ali vsebini zgodbe. Uporablja besede, besedne zveze in povedi, ki se jih učimo pri pouku. Zna posredovati bistvene podatke, če ga učitelj usmerja z vprašanji. Besedišče je skromno, a večinoma primerno, sporočilo je razumljivo.Ko govori dela precej napak in ponavlja posamezne besede. |
| **Zadostno (2)** | **za doseženih 50 % točk** |
|  | Učenec z veliko učiteljeve pomoči prepozna in uporablja le nekatere obravnavane izraze ter najosnovnejše rabljeno/znano besedišče in fraze ob izdatni slikovni oz. besedni podpori. Le ob neprestani pomoči učitelja se vključuje v najosnovnejšo komunikacijo po ustaljenih vzorcih, prepozna temeljna načela vljudnega pogovarjanja. Le prepozna besedilo ter ga ob izdatni pomoči učitelja tudi deklamira. Zna povedati nekaj besed in besednih zvez o obravnavani temi ali vsebini zgodbe. Uporablja le besede, ki jih pri pouku velikokrat sliši. Besedišče je skromno, a še primerno. Sporočilo je še razumljivo. |
| **Nezadostno (1)\*** | **49 % točk ali manj** |
|  | Učenec le prepozna nekatere obravnavane izraze ter jih še ne zmore poimenovati. Ne zmore uporabljati najosnovnejšega rabljenega/znanega besedišča in fraze, se vključevati v najosnovnejšo komunikacijo po ustaljenih vzorcih ter ne pozna temeljnih načel vljudnega pogovarjanja. Besedila, tudi ob izdatni pomoči učitelja, ne deklamira do konca. Učenec ne pozna najosnovnejših učnih vsebin. Če učenec ne dosega opisanih meril, je ocenjen z nezadostno oceno. |

***\*Če učenka/učenec na postavljena vprašanja ne odgovori, je ocenjen z negativno oceno. Učitelj postavi najmanj tri vprašanja, tudi če učenka/učenec ni pripravljen odgovarjati.***

1. **MINIMALNI STANDARDI ZNANJA**

Za pridobitev pozitivne ocene je potrebno doseganje minimalnih standardov znanja.

|  |  |
| --- | --- |
| **SPORAZUMEVALNA ZMOŽNOST** | **OPIS MINIMALNEGA STANDARDA OB KONCU 6. RAZREDA** |
| **Sprejemanje poslušanih in govorjenih besedil** | Učenci razberejo splošno sporočilo preprostega besedila, ki se navezuje na obravnavani tematski sklop. Pri počasnem in razločnem govoru razumejo tudi temeljno vsebino besedila, ko gre za znane reči, s katerimi se redno srečujejo v šoli. Razumejo navodila pri pouku. |
| **Bralno razumevanje** | Učenci po večkratnem branju razberejo temo in splošno sporočilo kratkega in preprostega besedila, podprtega z nebesednimi ponazorili, ki se navezuje na obravnavani učni sklop (npr. opis predmeta). Razumejo tudi splošno sporočilo prebranega besedila, ki so ga predhodno sprejeli s slušnim/ vidnim prenosnikom (zvočni ali videoposnetek). |
| **Govorno sporočanje** | Tvorijo zelo preprosto in kratko besedilo, s katerim opišejo sebe, druge osebe, predmete, pojave v neposrednem okolju in dejanja, ki se navezujejo na njihov izkušenjski svet (npr. nakupovanje). |
| **Govorno sporazumevanje** | Učenci se vključijo v kratke in jasno strukturirane sporazumevalne vloge v predvidljivih okoliščinah. Posredujejo/vprašajo za podatek, ki jih trenutno zanima. Pri stikih z vrstniki uporabijo nekatere vljudnostne sporazumevalne vzorce (npr. v zvezi z izbiro hrane in pijače). |
| **Pisno sporočanje** | Učenci s preprostimi povedmi dopolnjujejo besedilo, ki se navezuje na obravnavani tematski sklop (kratek zapis povedi ob sličici, opis delovnega dne). |